Document ID: /roh_data/filtered/fineweb-2-filterrobots_roh.jsonl.gz/54716

Accident sin l'autostrada A13 da manaivel da Roveredo. Oz avantmezdi è in auto che charrava en direcziun sid vegnì en il tunnel da San Fedele sin il vial oppost ed è collidà là cun in auto che vegniva encunter. Tar la colissiun è ina persuna vegnida blessada mezgrev e 3 lev. Tut las quatter persunas hajan pudì sortir sez dals autos e sajan silsuenter vegnids transportads dad ambulanzas en ils ospitals da Bellinzona e Lugano. Quai scriva la Polizia chantunala.
Il traffic ha stuì vegnir svià durant 3 uras e mesa sin la via principala.